“OʻZBEKISTON RESPUBLIKASI MUSTAQILLIGIGA 15 YIL” ESDALIK NIShONINI TAʼSIS ETISh TOʻGʻRISIDA
(decree, 2006-06-19)

Oʻzbekiston Respublikasi mustaqilligining 15 yilligini nishonlash hamda davlatimiz mustaqilligi, iqtisodiy, siyosiy, ilmiy-taʼlim, madaniy, maʼnaviy salohiyati va mudofaa qudratini mustahkamlash, sarhadlarimizning xavfsizligi va daxlsizligini taʼminlash, mamlakatimizni demokratik yangilash va modernizatsiyalash, Vatanning munosib yosh avlodini tarbiyalash ishiga salmoqli hissa qoʻshgan yurtdoshlarimizni taqdirlash maqsadida: 1. “Oʻzbekiston Respublikasi mustaqilligiga 15 yil” esdalik nishoni taʼsis etilsin. 2. “Oʻzbekiston Respublikasi mustaqilligiga 15 yil” esdalik nishonining Nizomi va tavsifi 1, 2-ilovalarga muvofiq tasdiqlansin. 3. Oʻzbekiston Respublikasi Vazirlar Mahkamasi (Sh.Mirziyoyev) bir oy muddatda “Oʻzbekiston Respublikasi mustaqilligiga 15 yil” esdalik nishonlari va ular guvohnomalarining blankalari belgilangan tartibda tayyorlanishini taʼminlasin. 4. Ushbu Farmonning ijrosini nazorat qilish Oʻzbekiston Respublikasi Prezidentining Davlat maslahatchisi R.Shamshiyev zimmasiga yuklansin. 1. “Oʻzbekiston Respublikasi mustaqilligiga 15 yil” esdalik nishoni bilan davlatimiz mustaqilligi, iqtisodiy, siyosiy, ilmiy-taʼlim, madaniy, maʼnaviy salohiyati va mudofaa qudratini mustahkamlash, uning sarhadlari xavfsizligi va daxlsizligini taʼminlash, mamlakatimizni demokratik yangilash va modernizatsiyalash, Vatanning munosib yosh avlodini tarbiyalash ishida fidokorlik namunalarini koʻrsatayotgan ziyolilar, fan va sanʼat arboblari, ishchi va xizmatchilar, tadbirkorlar, fermerlar, mehnat faxriylari, harbiy xizmatchilar, huquqni muhofaza qiluvchi organlar xodimlari va boshqa shaxslar taqdirlanadilar. 2. “Oʻzbekiston Respublikasi mustaqilligiga 15 yil” esdalik nishoni bilan ushbu Nizomning birinchi bandida koʻrsatilgan xizmatlari uchun Oʻzbekiston Respublikasi fuqarosi boʻlmagan shaxslar ham taqdirlanishi mumkin. 3. “Oʻzbekiston Respublikasi mustaqilligiga 15 yil” esdalik nishoni Oʻzbekiston Respublikasi Prezidenti nomidan vazirliklar, idoralar va jamoat birlashmalarining respublika organlari rahbarlari, Qoraqalpogʻiston Respublikasi Joʻqorgʻi Kengesi raisi, viloyatlar, shahar va tumanlarning hokimlari tomonidan tantanali vaziyatda topshiriladi. Mukofotlanganlarga esdalik nishoni bilan birga belgilangan shakldagi guvohnoma beriladi. 4. “Oʻzbekiston Respublikasi mustaqilligiga 15 yil” esdalik nishoni koʻkrakning chap tomoniga davlat mukofotlaridan keyin taqiladi. “Oʻzbekiston Respublikasi mustaqilligiga 15 yil” esdalik nishoni 0,25 mikron qalinlikdagi oltin bilan qoplangan mis qotishmasidan tayyorlanadi, u diametri 34 millimetrli doira shakliga ega. Esdalik nishonining old tomonida Mustaqillik va ezgulik monumenti (Mustaqillik va Baxtiyor ona yodgorliklari) tasvirlangan. Monument ortida Mustaqillik maydonidagi Arkaning bir qismi oʻrin olgan. Esdalik nishonining pastki qismida Arkaning bir qismi bilan monument orasida Oʻzbekiston Respublikasi Mustaqilligining yubiley sanasini anglatuvchi “15 YIL” degan yozuv bor. Esdalik nishonining aylanasi boʻylab “O'ZVEKISTON RESPUBLIKASI MUSTAQILLIGIGA” soʻzlari yozilgan. Esdalik nishonining orqa tomonida Oʻzbekiston Respublikasining Davlat gerbi tasvirlangan, pastki qismining markazida “2006” yozuvi joylashgan. Tasvirlar va yozuv qabariqdir. Esdalik nishonining qirralari gardish bilan hoshiyalangan. Esdalik nishoni halqachalar va ilgakcha yordamida ustki qismiga eni 20 millimetrli samoviy-zangori rangdagi ipak lenta oʻralgan toʻgʻri toʻrtburchak shaklidagi qadagʻich (kolodka) bilan tutashtiriladi.